पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में BJP की तृणमूल कांग्रेस से हुई करारी हार पर सोमवार को जालंधर के किशनगढ़ में लड्डू बांटे गए। दोआबा किसान संघर्ष कमेटी की अगुवाई में यह खुशी मनाई गई। इस दौरान किसानों के साथ मजदूर व दुकानदार भी इकट्ठा हुए। इस दौरान उन्होंने केंद्र सरकार के खिलाफ नारेबाजी करते हुए कहा कि जहां भी चुनाव होंगे, किसान नेता वहां BJP का विरोध करने जाएंगे। यह विरोध तीनों कृषि सुधार कानून रद्द करने तक जारी रहेगा।
दोआबा किसान संघर्ष कमेटी के नेता गुरप्रीत सिंह अटवाल ने कहा कि किसान महीनों से दिल्ली बॉर्डर पर आंदोलन कर रहे हैं। इसके बावजूद केंद्र की नरेंद्र मोदी सरकार ने उनकी सुनवाई नहीं की। BJP नेता कहते थे कि आंदोलन करने वालों को कोई समर्थन नहीं है। बंगाल के रिजल्ट ने बता दिया कि किसानों के साथ बेइंसाफी को देश कभी बर्दाश्त नहीं करेगा।
कमेटी के प्रधान हरसुलिंदर सिंह ने कहा कि उनका BJP से कोई राजनीतिक विरोध नहीं है। फिर भी जिस तरीके से किसानों की आवाज को दबाया जा रहा है, वह बिल्कुल गलत है। किसान इसे सहन नहीं करेंगे और BJP को इसका खामियाजा भुगतना पड़ेगा। अभी तो वो बंगाल हारे हैं लेकिन अगर कानून रद्द न किए तो फिर देश की सत्ता से भी हाथ धोना पड़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn